Ir-Regolament tal-Kummissjoni (KE) Nru 1989/2003
tas-6 ta' Novembru 2003
li jemenda r-Regolament (KEE) Nru2568/91 dwar il-karatteristiċi taż-żejt taż-żebbuġa u ż-żejt taż-żebbuġa-pomatika u l-metodi rilevanti ta' l-analiżi
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunita Ewropea,
Wara li kunsidrat il-Regolament tal-Kunsill Nru 136/66/KEE tat-22 ta' Settembru 1966 dwar kif tiġi stabbilita organizzazzjoni komuni tas-suq fiż-żjut u x-xaħmijiet [1], kif l-aħħar emendat bir-Regolamewnt (KE) Nru 1513/2001 [2], u b'mod partikolari l-Artikolu 35a tiegħu,
Billi:
(1) Ir-Regolament tal-Kummissjoni (KE) Nru 2568/91 [3], kif l-ħħar emendat bir-Regolament (KE) Nru 796/2002 [4], jiddefinixxi l-karatteristiċi fiżiċi, kimiċi u organolettiċi taż-żjut taż-żebbuġa u ż-żjut taż-żebbuġa pomatika u jistabbilixxi l-metodi sabiex jistmaw dawn il-karatteristiċi. Il-karattarestiċi taż-żjut fil-kwistjoni jridu jiġu aġġustati sabiex iqisu u d-deskrizzjonijiet u d-definizzjonijiet taż-żejt taż-żebbuġa u ż-żejt taż-żebbuġa pomatika li japplikaw mill-1 ta' Novembru 2003 wara emenda fir-Regolament Nru 136/66/KEE, u b'mod partikolari l-inklużjoni tal-kategorija taż-żejt verġni ordinarju taż-żebbuġa fil-kategorija taż-żejt lampante taż-żebbuġa u t-tnaqqis ta' l-aċidità ħielsa tal-kategoriji kollha.
(2) Sabiex jissokta l-proċess ta' l-armonizzazzjoni ma' l-i standards internazzjonali stabbiliti mill-Kunsill Internazzjonali taż-Żejt taż-Żebbuġa u l-Codex Alimentarius, għandhom jiġu aġġustati ċerti limiti li jirrigwardaw il-karatteristiċi taż-żejt taż-żebbuġa u ż-żejt taż-żebbuġa pomatika stabbiliti bir-Regolament (KEE) Nru 2568/91.
(3) Sabiex jitnaqqas in-numru ta' l-analiżijiet meħtieġa għalbiex jiġu klassifikati l-kampjuni taż-żejt taż-żebbuġa intressat, huwa preferibbli li l-laboratorji tal-kontroll iwettqu l-analiżijiet tal-kwalità u s-safa taż-żjut fl-ordni stabbilita f'sensiela tad-deċiżjonijiet li jridu jiġu adottati għalbiex jiġi verifikat jekk il-kampjun huwiex konsistenti mal-kategorija dikjarata. Huwa meħtieġ ukoll li jitħassru l-metodi ta' l-analiżi provduti fl-Annessi VIII u IX mar-Regolament (KEE) Nru 2568/91 li ġew mibdula b'analiżijiet oħra iktar ta' min joqgħod fuqhom diġà ddikjarati f'dan ir-Regolament.
(4) Il-kampjunar ta' lottijiet taż-żjut taż-żebbuġa u taż-żjut taż-żebbuġa pomatika imqiegħda f'pakkeġġi żgħar, skond l-Anness Ia mar-Regolment (KEE) Nru 2568/91, jinvolvi numru ta' diffikultajiet prattiċi għal-laboratorji tal-kontroll. Sabiex jissolvew dawn id-diffikultajiet u jitnaqqsu l-kwantitajiet meħuda kemm jista' jkun, għandu jiġi emendat il-kontenut tal-kampjun primarju.
(5) Sabiex jitħalla perjodu taż-żmien ta' aġġustament għall-i standards il-ġodda u jingħata ż-żmien għad-dħul tal-mezzi dwar kif japplikawhom u sabiex tiġi evitata d-disturbanza tat-transazzjonijiet kummerċjali, l-emendi għal dan ir-Regolament ma għandhomx japplikaw sa l-1 ta' Novembru 2003. Għall-istess raġunijiet, għandu jiġi stabbilit illi ż-żejt taż-żebbuġa u ż-żejt taż-żebbuġa pomatika pakkjati qabel din id-data jistgħu jinbigħu sakemm jispiċċaw il-ħażniet interessati.
(6) Il-miżuri provvduti f'dan ir-Regolament huma skond l-opinjoni tal-Kumitat tal-Ġestjoni taż-Żjut u x-Xaħmijiet,
ADOTTAT DAN IR-REGOLAMENT:
Artikolu 1
Ir-Regolament (KEE) Nru 2568/91 huwa hawnhekk emendat kif ġej:
1. L-Artikolu 1 jiġi mibdul b'li ġej:
"Artikolu 1
1. Iż-żjut, li l-karatteristiċi tagħhom jikkonformaw ma' dawk iddikjarati fil-punti 1 u 2 ta' l-Anness I ma' dan ir-Regolament, għandhom jitqiesu bħala żjut verġni taż-żebbuġa fit-tifsira tal-punt 1(a) u (b) ta' l-Anness mar-Regolament Nru 136/66/KEE.
2. Iż-żejt, li l-karatteristiċi tiegħu jikkonformaw ma' dawk iddikjarati fil-punt 3 ta' l-Anness I ma' dan ir-Rgolament, għandu jitqies bħala żejt lampante taż-żebbuġa fit-tifsira tal-punt (ċ) ta' l-Anness mar-Regolament Nru 136/66/KEE.
3. Iż-żejt, li l-karatteristiċi tiegħu jikkonformaw ma' dawk iddikjarati fil-punt 4 ta' l-Anness I ma' dan ir-Regolament, għandu jitqies bħala żejt irraffinat taż-żebbuġa fit-tifsira tal-punt 2 ta' l-Anness mar-Regolament Nru 136/66/KEE.
4. Iż-żejt, li l-karatteristiċi tiegħu jikkonformaw ma' dawk iddikjarati fil-punt 5 ta' l-Anness I ma' dan ir-Regolament, għandu jitqies bħala żejt taż-żebbuġa kompost minn żjut irraffinati taż-żebbuġa u żjut verġni taż-żebbuġa fit-tifsira tal-punt 3 ta' l-Anness mar-Regolament 136/66/KEE.
5. Iż-żejt, li l-karatteristiċi tiegħu jikkonformaw ma' dawk iddikjarati fil-punt 6 ta' l-Anness I ma' dan ir-Regolament, għandu jitqies bħala żejt krud taż-żebbuġa pomatika fit-tifsira tal-punt 4 ta' l-Anness mar-Rgolament 136/66/KEE.
6. Iż-żejt, li l-karatteristiċi tiegħu jikkonformaw ma' dawk iddikjarati fil-punt 7 ta' l-Anness I ma' dan ir-Regolament, għandu jitqies bħala żejt irraffinat taż-żebbuġa pomatika fit-tifsira tal-punt 5 ta' l-Anness mar-Regolament 136/66/KEE.
7. Iż-żejt, li l-karatteristiċi tiegħu jikkonformaw ma' dawk iddikjarati fil-punt 8 ta' l-Anness I ma' dan ir-Regolament, għandu jitqies bħala żejt taż-żebbuġa pomatika fit-tifsira tal-punt 6 ta' l-Anness mar-Regolament 136/66/KEE."
2. Fl-Artikolu 2(1), jitħassru l-inċiżi sebgħa u tnax.
(3) L-ewwel sub-paragrafu ta' l-Artikolu 2(4) jiġi mibdul b'dan li ġej:
"Għall-għanijiet tal-verifika pprovvduta fil-paragrafu 3, l-analiżijiet riferiti fl-Annessi II, III, IX, X u XII u, meta japplika, kull kontro-analiżi meħtieġa skond il-liġijiet nazzjonali, għandhom jitwettqu qabel id-data minima tad-durabbiltà. Meta l-kampjunar isir iktar minn erba' xhur qabel id-data minima tad-durabbiltà, l-analiżijiet għandhom jitwettqu mhux iktar tard mir-raba' xahar li fih ikun ittieħed il-kampjun. Ma għandu japplika l-ebda limitu taż-żmien għall-analiżijiet l-oħra pprovvduti f'dan ir-Regolament."
4. Jiddaħħal l-Artikolu 2a li ġej:
"Artikolu 2a
L-awtoritajiet nazzjonali jew ir-rappreżentanti tagħhom jistgħu jivverifikaw jekk kampjun ikunx konsistenti mal-kategorija dikjarata:
(a) jew billi jitwettqu, f'kull ordni, l-analiżijiet ipprovvduti fl-Anness I;
(b) jew billi tiġi segwita l-ordni ddikjarata fl-Anness Ib fuq is-sensiela tad-deċiżjonijiet sakemm tintlaħaq waħda mid-deċiżjonijiet li jidhru fis-sensiela tad-deċiżjonijiet."
5. L-Artikolu 7 jiġi mibdul b'li ġej:
"Artikolu 7
Għandhom japplikaw id-dispożizzjonijiet Komunitarji li jirrigwardaw il-preżenza tal-kontaminanti.
Rigward is-solventi aloġenati, il-limiti għall-kategoriji kollha taż-żjut taż-żebbuġa huma kif ġej:
- il-kontenut massimu ta' kull solvent aloġenat mikxuf: 0,1 mg/kg,
- il-kontenut massimu tas-solveni aloġenati mikxufa: 0,2 mg/kg."
6. L-Annessi jiġu emendati skond l-Anness ma' dan ir-Regolament.
Artikolu 2
Dan ir-Regolmnt għandu jidħol is-seħħ fis-seba' jum wara l-pubblikazzjoni tiegħu fil-Ġurnal ta' l-Unjoni Ewropea.
Għandu jibda japplika mll-1 ta' Novembru 2003.
Madankollu, il-prodotti li jkunu ġew iffabbrikati u tikkettjati b'mod legali fil-Komunità qabel l-1 ta' Novembru 2003 jistgħu jitqiegħdu fis-suq sakemm jinħlew il-ħażniet kollha.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fis-6 ta' Novembru 2003.